《赠索处士》
五代·谭用之

不将桂子种诸天，长得寻君水石边。
玄豹夜寒和雾隐，骊龙春石抱珠眠。
山中宰相陶弘景，洞里真人葛稚川。
一度相思一惆怅，水寒烟澹落花前。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。